11.NAPIREND Ügyiratszám: BSZ/158-3/2024.

**E L Ő T E R J E S Z T É S**

a Képviselő-testület **2024. február 26-i nyilvános** ülésére

**Tárgy:** **A** **polgármester szabadságtervének jóváhagyása**

**Előterjesztő:** Bíró Imre polgármester

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/C. § (1) bekezdése értelmében a főállású polgármester évi 25 munkanap alapszabadságra és 14 munkanap pótszabadságra jogosult.

A 225/C. § (2) bekezdése alapján a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

A 225/C. § (3) bekezdése előírja, hogy minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

2023. évben ki nem vett szabadságnap nem volt, így Balatonszepezd község polgármestere 2024. évben október 1. napjáig időarányosan ténylegesen 29 szabadságnappal rendelkezhet.

A 2024. évi szabadságterv az alábbiak szerint került összeállításra:

|  |  |  |
| --- | --- | --- |
| Január | - | - nap |
| Február | 21., 28. | 2 nap |
| Március | 6., 13., 20., 27. | 4 nap |
| Április | 3., 10., 17., 24. | 4 nap |
| Május | 2., 8., 15., 29. | 4 nap |
| Június | 5., 12., 19., 26. | 4 nap |
| Július | 3., 10., 17., 24., 31. | 5 nap |
| Augusztus | 7., 14., 21., 28. | 4 nap |
| Szeptember | 4., 7. | 2 nap |
| **ÖSSZESEN:** | | **29 nap** |

Kérem a Tisztelt Képviselő-testület, hogy az előterjesztést megvitatni és a határozati javaslatokat elfogadni szíveskedjenek.

# HATÁROZATI JAVASLAT

Balatonszepezd Község Önkormányzata Képviselő-testülete Bíró Imre polgármester 2024. évi szabadságának ütemezését az alábbiak szerint jóváhagyja:

|  |  |  |
| --- | --- | --- |
| Január | - | - nap |
| Február | 21., 28. | 2 nap |
| Március | 6., 13., 20., 27. | 4 nap |
| Április | 3., 10., 17., 24. | 4 nap |
| Május | 2., 8., 15., 29. | 4 nap |
| Június | 5., 12., 19., 26. | 4 nap |
| Július | 3., 10., 17., 24., 31. | 5 nap |
| Augusztus | 7., 14., 21., 28. | 4 nap |
| Szeptember | 4., 7. | 2 nap |
| **ÖSSZESEN:** | | **29 nap** |

Határidő: folyamatos

Felelős: polgármester

Szentantalfa, 2024. február 7.

**Bíró Imre**

polgármester